CELEX: 62009FN0059
Language: mt
Date: 2009-06-13 00:00:00
Title: Kawża F-59/09: Rikors ippreżentat fit- 13 ta’ Ġunju 2009 — Carlo De Nicola vs BEI

29.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 205/49
            
         Rikors ippreżentat fit-13 ta’ Ġunju 2009 — Carlo De Nicola vs BEI
   (Kawża F-59/09)
   2009/C 205/91
   Lingwa tal-kawża: It-Taljan
   
      Partijiet
   
   
      Rikorrent: Carlo De Nicola (Strassen, il-Lussemburgu) (rappreżentant: L. Isola, avukat)
   
      Konvenut: Il-Bank Ewropew tal-Investiment
   
      Suġġett u deskrizzjoni tal-kawża
   
   Minn naħa, l-annullament tad-deċiżjoni tal-Kumitat tal-Appell adottata fl-14 ta’ Novembru 2008 jew il-korrezzjoni tagħha sa fejn tattribwixxi lir-rikorrent, minflok li lill-avukat tiegħu, ir-rikuża tat-tliet membri tal-Kumitat. Min-naħa l-oħra, l-annullament tal-promozzjonijiet deċiżi fid-29 ta’ April 2008 mingħajr ma kienet ikkunsidrata l-pożizzjoni tar-rikorrent, kif ukoll tal-atti kollha relatati magħhom. Fl-aħħar nett, il-kontestazzjoni tal-attività ta’ mobbing fil-konfront tar-rikorrent u l-kundanna tal-konvenut sabiex iwaqqaf l-imsemmija attività.
   
      Talbiet tar-rikorrent
   
   
               —
            
            
               tannulla d-deċiżjoni tal-Kumitat tal-Appell u, fi kwalunkwe każ, tikkoreġiha fil-parti fejn tattribwixxi li C. De Nicola (minflok li lill-avukat tiegħu) ir-rikuża tat-tliet membri tiegħu u fil-parti fejn tikkunsidra l-motiv tar-rikuża bħala “pura u sempliċi konstatazzjoni tad-deċiżjoni tal-14.12.2007”, minflok bħala l-konsegwenza tal-ammissjonijiet u tar-rinunzji li dawn l-istess tliet membri kienu inġustament attribwew lil C. De Nicola;
            
         
               —
            
            
               tannulla l-promozzjonijiet tad-29.04.08 peress li kienu ġew deċiżi mingħajr ma kienet ġiet ikkunsidrata l-pożizzjoni tar-rikorrent, kif ukoll l-atti relatati, derivati u preċedenti, fosthom l-evalwazzjoni tal-2007, jekk ikun il-każ, taħt dikjarazzjoni tal-illegalità tal-limitazzjonijiet stabbiliti mill-istruzzjonijiet mogħtija mid-Direttorat HR;
            
         
               —
            
            
               tikkonstata l-attività ta’ mobbing li saret fil-konfront tar-rikorrent u, għalhekk
            
         
               —
            
            
               tikkundanna lill-BEI jwaqqaf l-imsemmija attività ta’ mobbing u li jikkumpensa d-danni fiżiċi, morali u materjali konsegwenti li sofra r-rikorrent, kif ukoll għall-ħlas tal-ispejjeż tal-kawża, l-interessi u għar-rievalwazzjoni monetarja fuq il-kreditu rikonoxxut.